La neu pot aparèixer a les muntanyes de Tarragona durant la nit\nLa neu pot baixar durant la nit per sota dels 900 metres a les muntanyes tarragonines\nper Redacció divendres, 24 de març 2017 - 12:00h\nLa neu podria deixar-se veure a cotes al voltant dels 900 metres. | cedida\nA les portes del canvi de temps, els últims mapes augmenten la possibilitat de veure neu a les muntanyes tarragonines. Sembla que seria durant el vespre, i especialment durant la nit, quan la neu es podria deixar veure a les muntanyes de Tarragona al voltant dels 1.000 metres o puntualment per sota.\nEns trobem a les portes d'un important canvi de temps que especialment el notarem durant la tarda i la nit d'avui divendres. Esperem que les precipitacions guanyin terreny durant la tarda i puntualment puguin ser fortes i acompanyades de tempesta. Els últims mapes del temps augmenten la possibilitat de veure neu durant la nit de divendres a dissabte a les muntanyes tarragonines.\nSembla que la cota de neu inicial al voltant dels 1.400 i 1.300 metres de la tarda d'avui divendres, pot baixar ràpidament fins als 1.000 metres amb l'arribada de la nit. Per tant entre les nou i deu la de la nit ja podria començar a nevar les cotes més elevades de les muntanyes de Tarragona. El moment de màxima probabilitat de neu arribaria al voltant de la mitjanit, quan la cota de neu podria baixar dels 1.000 metres. A mesura que la cota baixi, la precipitació anirà minvant. Tot i així, es poden acumular alguns centímetres a la serra del Montsant, Prades i especialment al nord de la Conca de Barberà i l'Alt Camp. Al llarg de la matinada la precipitació anirà minvant i la probabilitat de neu anirà a la baixa.\nEl Servei Meteorològic de Catalunya ha emès un avís per nevades a la nit de divendres i la matinada de dissabte. Aquest avís indica la possibilitat d'acumulacions de 5 cm de neu a partir dels 600 metres d'altitud a les comarques del Priorat, el Baix Camp, l'Alt Camp i la Conca de Barberà.\nAvisos per neu activats durant la nit de divendres i matinada de dissabte | Meteocat\nATENCIÓ: Aquestes són les comarques on pot nevar les pròximes hores!\nPREVISIÓ per divendres 24. No oblideu el paraigua i un abric més gruixut!


Tàrtar de tonyina amb soja, mostassa antiga, ous de truita i fulls verds | Cuinetes\nHome Receptes Tàrtar de tonyina amb soja, mostassa antiga, ous de truita i fulls verds\nnuni , 5 setembre 2009\t / 4873 5\nMés cuina fresqueta per aquests darrers dies d’estiu (ja no dic de vacances que per mi almenys, ja s’han acabat… ¬¬).\nJa fa unes setmanes, a principis de vacances (quins temps aquells!! Sniff!!), vaig explicar en un post la nostra sortida amb un grup d’amics blocaires al restaurant Rosal 34.\nUn dels plats estrella que ens van servir i que em va encaterinar va ser el que us presento avui: Tàrtar de tonyina amb soja, mostassa antiga, ous de truita i fulls verds.\nPosteriorment vaig trobar, mig per casualitat remirant antics programes del Cuines (de TV3) al 3 a la carta, la recepta del tàrtar explicada pel mateix Josep Nicolau, cuiner del Rosal 34. O sigui que la compartiré amb tots vosaltres i en acabat us adjuntaré el vídeo de nou.\nous de truita (potet de caviar de truita) o de salmó\namanida d’enciams variada\nÉs aconsellable congelar els talls de tonyina que hem comprat prèviament, per evitar problemes d’intoxicació per anisakiasis.\nAl tenir els talls de llom congelats també ens ajudarà a poder-los tallar amb més precisió.\nDescongelem els talls de lloms de tonyina (d’un dit d’ample com a molt). Quan porten uns 10 minuts fora el congelador, tindran la consistència adequada per poder-los “picar” a dauets, havent retirat prèviament la pell de la tonyina.\nEn un bol de vidre aboquem els dauets de tonyina i afegim la soja. Hem d’incorporar la justa perquè la tonyina l’absorbeixi. A mi que no m’agrada abusar-ne en poso per 200 g de tonyina entre dues i tres cullerades.\nA continuació hi afegim mitja cullerada de mostassa antiga, cibulet, pebre negre.\nHo remanem tot plegat i ho deixem marinant uns dos minuts.\nPassat aquest temps ho reguem amb una mica d’oli d’oliva que ens amorosirà la mescla.\nJa està llest per emplatar. Per emplatar el tàrtar ens ajudarem d’un aro.\nDamunt hi afegim la barreja d’enciams prèviament amanida amb oli, sal maldon i pebre. Jo també hi afegeixo un xic de glaça de vinagre de Mòdena.\nI coronant el tàrtar, o al costat si ho preferim, hi afegim una cullerada d’ous de truita (o de salmó).\nJa està llest per menjar!!\nCom que una imatge val més que mil paraules, us torno a adjuntar el vídeo del Cuines. Bona tornada a la feina, a l’escola, a …\n24 novembre 2008 (Comentaris: 1)\n14 setembre 2009 (Comentaris: 19)\nEtiquetes: Peix, Primers plats, Receptes\n5 setembre 2009 a les 16:56\nAquests plats jo només puc tastar als restaurants, ja que amb els tàrtars de peix cru a casa arrufen al nas 🙁\nSegur que queda boníssim, amb el cibulet, la soja i la mostassa que li donen tot el gust.\n6 setembre 2009 a les 19:41\nHola Nuni, no saps com us vam trobar a faltar ahir. Faltàveu vosaltres.\nAnem al post, almenys pots estar contenta estimada que ja has fet vacances, nosaltres encara ens queda un setmana llaaaaaaaarga.\nEl tàrtar de tonyina a en Kike li xifla però a mi em passa com als familiars de la Gemma que arrufo el nas. Dir-te que fa un goig tremendo i encara que a mi no em diu res de res, t’asseguro que el tastaria!\n9 setembre 2009 a les 20:00\nGemma, ja passa això de vegades que a casa arrufen el nas amb segons quines preparacions! De fet jo mateixa de petita no n’hagués menjat si m’haguessin deixat escollir, però ben bé que els anys ens van canviant els gustos i apreciem altres preparacions i sabors. Una abraçada!\nVermells, jo també us vaig trobar a faltar!!! Però què hi farem! 😉\nSobre el tàrtar i preparacions crues/marinades serà qüestió de fer un menú alternatiu per a tu, si un dia ens animem a fer carpaccios i tàrtars. Podem fer un sopar estil buffet lliure, la propera vegada que quedem!\n10 setembre 2009 a les 9:47\nNuni, almenys tu has tingut vacances que n’hi ha que no en tenim! 😉\nPel que fa a aquest tàrtar, ha de ser senzillament boníssim!!!\nT’ha quedat genial amb una presentació excel·lent!\n11 setembre 2009 a les 2:00\nMercè, com que no has fet vacances?!? Molt malament s’ha de descansar en aquesta vida!! Que ja treballem tot l’any! A veure si pots fer unes bones vacances ben aviat!\nMoltes gràcies, realment és bonííísiiiiim!!!


Actualizada 05/06/2019 a las 11:20\nL’Agència de Salut Pública de Catalunya (ASPCAT) defineix les malalties emergents com aquelles de nova descripció o que apareixen en zones que no existien o havien estat eradicades, així com les que són d’origen animal i han aconseguit traspassar la “barrera d’espècies” adaptant-se a l’ésser humà. Al nostre entorn en tenim de tot tipus: aquelles pràcticament eradicades com el xarampió, que rebrota a causa del rebuig d’algunes persones a les vacunacions, o la tuberculosi, que ha tornat a ser present a Catalunya per la importació de casos. De tant en tant, també sorgeixen epidèmies per noves soques de virus com el de la grip.\nSempre han anat apareixent malalties noves. A la dècada dels 80 va ser la sida i es va estendre per tot el món. Fa uns anys l’ebola va ressorgir del seu reservori en algun lloc de la selva per matar 11.000 persones al golf d’Àfrica. En els darrers anys, els professionals de la salut pública alerten que l’arribada i la colonització de les nostres terres per part d’alguns insectes comportarà, inevitablement, la transmissió de les malalties de les quals són portadors. Dengue, chikungunya i, el recentment famós virus Zika tots són transmissibles per mitjà del mosquit tigre. N’hi ha d’altres com la febre groga, la febre hemorràgica de Crimea-Congo o fins i tot la malària, que poden deixar de ser estranys als nostres hospitals.\nPer aquests motius cada cop som més els professionals de la salut que considerem que la lluita contra les malalties infeccioses és un repte global que no entén de fronteres ni de rics ni pobres i cada cop menys entendrà de latituds.\nEls motius pels quals una malaltia creix en incidència en un territori on no hi era present són molt variats. Causes ambientals com ara el canvi climàtic, el comerç internacional que afavoreix l’aparició d’espècies invasores, augments demogràfics sense salubritat en zones endèmiques, moviments massius de persones per turisme o fluxos migratoris, canvis tecnològics com els trasplantaments o la comercialització de carn arreu del món o l’evolució dels mateixos microorganismes adquirint noves capacitats.\nEs fa difícil predir quines de totes tindran més impacte en la salut de la nostra comunitat, però ja és evident que viurem una nova realitat i les malalties tropicals deixaran de ser una assignatura exòtica de la carrera de Medicina, i passaran a ser un nou repte pel nostre sistema de salut.\n5.Toque de queda durante dos semanas más en Lleida capital y 9 municipios\n1. Detenido por vender cocaína en la Fuliola\n2. Una bebé se precipita desde un segundo piso\n3. Desmantelada una banda de narcos con una mujer de 79 años como líder\n4. Wuhan hará pruebas masivas por tres casos después de un año sin casos\n5. Educación creará la figura del mentor digital para formar a docentes


El Blog de la Josefina: La Dignitat ....insubonable\nNo és solament la xifra, la massa de gent que va inundar els carrers de Barcelona –tot i que també.\nSón les maneres.\nTenim tot el govern a la presó o a l’exili, però nosaltres continuem ocupant pacíficament els carrers, sense cap incident, sense cap agressió, sense cap consigna violenta, somrient-nos, abraçant-nos.\nEns han abocat tota la violència, verbal i física, que eren capaços d’imaginar i tanmateix nosaltres continuem cantant i alçant castells, continuem ballant i gaudint de ser un entre tants.\nElls, mentrestant, proven d’amagar la veritat a la desesperada.\nMenteixen cada dia.\nMenteixen sobre la manifestació, menteixen sobre quanta gent érem, menteixen sobre com ens comportàvem, menteixen sobre què cridàvem, menteixen sobre què volem.\nPerò nosaltres no perdem el somriure i ens mantenim a lloc; tots junts fent voleiar banderes, avancem vestits de tots els tons de groc i cridem les consignes que estimem sense ni mirar-los, sense ni escoltar-los, sense perdre-hi ni un segon.\nQuan l’estat espanyol va desfermar el colp d’estat contra Catalunya, el 20 de setembre, pretenia desmuntar en poques setmanes aquesta monumental i extraordinària organització popular que s’ha expressat amb tantes sigles i organitzacions aquests darrers nou anys. Hi van abocar tot el que tenien. Des de la Guàrdia Civil fins al darrer columnista d’El País. Des del jutge Llarena al més violent dels feixistes incontrolats. Des del monarca fill del monarca hereu de Franco fins al grec que desvia pregunta rere pregunta i indignació rere indignació en la conferència de premsa de la Comissió Europea. Tots els recursos, armats i desarmats, de l’estat varen ser posats en formació per provar de doblegar-nos, perquè deixàssem de reconèixer-nos com allò que som. Poques vegades un país deu haver hagut de plantar cara a un atac coordinat de les dimensions del que es va desencadenar al setembre contra el moviment republicà català. Però nosaltres ho hem resistit tot i, sis mesos més tard, som ací. Som ací ben plantats al bell mig de Barcelona, ocupant el Paral·lel i la plaça que hauria de ser del Primer d’Octubre, escampant-nos –perquè no hi cabem– per la Gran Via i pel Poble-sec, allargassant la massa humana fins a mar. Davant els ulls atònits i admirats de bona part del món.\nEl colp d’estat va aconseguir en algun moment de fer trontollar la imatge que teníem de nosaltres mateixos. La virulència i l’agressivitat que van abocar sobre el moviment independentista va fer que alguns dubtassen de poder trobar el camí d’eixida, de resistir. L’enorme quantitat de recursos esmerçats a mirar de fer veure que no érem allò que som, allò que sabem que som, en algun moment va sumir una part de la població en una tristesa comprensible i justificada.\nI, tanmateix, els vàrem derrotar a les urnes el 21 de desembre, amb una victòria electoral exemplar que no hi ha adjectius que puguen qualificar. I els vàrem derrotar el 5 d’abril quan la resolució del tribunal alemany va deixar clar que les acusacions de la justícia espanyola són insostenibles, una ficció impossible d’acceptar per cap democràcia. I els vàrem derrotar ahir, 15 d’abril, quan tornàrem a fer nostres els carrers i recuperàrem aquella manera contundent i amable alhora, alegre i responsable al mateix temps, de caminar plegats. Aquella que ens havia caracteritzat fins que ells van escampar la violència pels nostres carrers. Aquell domini serè de les places i les avingudes. Aquell saber-nos forts simplement perquè sabem que tenim la raó i que som més.\nAhir aplaudíem fins a fer-nos mal a les mans cada vegada que algú feia desfilar davant nostre les cares o els noms dels nostres presos i exiliats. Les cares i els noms de Puigdemont i de Junqueras, de Bassa i de Forcadell, de Romeva i de Gabriel, de Forn i de Rovira, de Turull i de Serret, de Ponsatí i de Sànchez, de Cuixart i de Rull, de Puig i de Comín. I en miràvem les fotografies amb dolor, trists per tot això que han de passar, per la injustícia que els toca de viure per haver fet allò que nosaltres vàrem votar que fessen. Però després ens giràvem i, bo i mirant al voltant, tot allò que vèiem ens reconfortava i ens enfortia. Perquè ens tornàvem a reconèixer en allò que havíem vist i havíem demostrat tantes i tantes vegades aquests darrers nou anys.\nNosaltres sabem qui som. I sabem què som. No ens ho ha d’explicar ningú ni necessitem que ens ho reconega ningú. Nosaltres sabem que som la majoria social i política d’aquesta Catalunya que ja s’ha proclamat república i que ara lluita per viure en l’estat independent que ens hem guanyat al carrer i a les urnes. Sabem la nostra força i la nostra determinació. Sabem que no afluixem ni fem cap pas enrere. Sabem que hem frenat el seu colp d’estat. I sabem que no ens han doblegat, que no han pogut fer-ho. Però sobretot sabem que no podran fer-ho mai si ens continuem unint com ho vàrem fer ahir al Paral·lel, com ho vàrem fer al carrer de la Marina, com ho vàrem fer a la Diagonal, com ho vàrem fer al passeig de Gràcia i a la Meridiana, com ho vàrem fer a la Via Catalana. I, com que sabem tot això, ahir ens miràvem els uns als altres somrients, malgrat el dolor per la presó i l’exili. Ens reconeixíem en la llibertat, ens reconeixíem en la lluita, ens reconeixíem com a poble, ens reconeixíem en aquesta dignitat insubornable que Jordi Cuixart va dir encertadament que som\nLliures fins i tot enmig de la tirania.\nSobirans indiscutibles del nostre futur.


Hermann Balck - Viquipèdia, l'enciclopèdia lliure\nHermann Balck al 1943\n7 desembre 1893\n29 novembre 1982 (88 anys)\nAtac de Tatsinskaia\nHermann Balck (7 de desembre de 1897 – 29 de novembre de 1982) va ser un oficial alemany que serví a la Primera i a la Segona Guerra Mundial, arribant al rang de General der Panzertruppe. Va ser un dels 27 condecorats amb la Creu de Cavaller de la Creu de Ferro amb Fulles de Roure, Espases i Diamants. El seu pare era el Generalleutnant i cavaller de l'orde Pour le Mérite William Balck.\n1.4 Vida de postguerra\nBalck va néixer a Danzig-Langfuhr. Era fill del Generalleutnant William Balck i de la seva esposa Mathilde. Balck provenia d'una família amb una llarga tradició militar: un avantpassat havia lluitat sota el pavelló britànic amb el duc de Wellington a la Legió Alemanya del Rei, i el seu avi era oficial als Highlanders d'Argyll i Sutherland de l'exèrcit britànic. El seu pare, William Balck, va ser un dels escriptors sobre tàctica més destacats de l'exèrcit alemany d'abans de la I Guerra Mundial, i com a comandant de divisió durant aquella guerra arribaria a guanyar la Pour le Mérite, el màxim orde militar alemany.\nEl 10 d'abril de 1913 Balck ingressà al Batalló de Fusellers de Hannover n. 10 a Goslar com a cadet. Entre el 12 de febrer de 1914 i fins a l'esclat de la Primera Guerra Mundial al juliol assistí a l'Acadèmia Militar de Hannover.\nBalck serví com a oficial d'infanteria de muntanya, i la seva unitat jugà un paper clau al Pla Schlieffen, comandant la travessa del Districte de Sedan. Acabà lluitant als fronts balcànic, occidental, oriental i italià. Serví 3 anys com a comandant de companyia, acabant la guerra comandant una companyia de metralladores. Durant el transcurs de la guerra va ser ferit en 7 ocasions. Balck va ser proposat per rebre la Pour le Mérite a l'octubre de 1918, però la guerra acabà abans que la seva citació completés el procés.\nDurant el període d'entreguerres Balck va ser seleccionat com un dels 4.000 oficials que podien continuar servint militarment al Reichswehr.\nEl coronel Balck a Grècia, abril de 1941\nEn esclatar la II Guerra Mundial el 1939, Balck servia com a oficial d'estat major a l'OKH (l'alt comandament de l'exèrcit alemany). A finals d'octubre va ser nomenat comandant del Schützenregiment 1 (1r regiment motoritzat de fusellers) a la 1a divisió Panzer, on serví durant la batalla de França.\nDurant l'hivern i la primavera de 1940 i 1941 comandà el Panzerregiment 3 durant la batalla de Grècia i, més tard, la 2a Panzerbrigade de la mateixa divisió. Tornà a tasques d'estat major a l'Inspectorat de les Forces Cuirassades de l'OKH al juliol de 1941. Al maig de 1942, Balck va anar al Front Oriental com a comandant de l'11a divisió Panzer a Ucraïna i al sud de Rússia. Va ser traslladat a la reserva d'oficials, però immediatament va rebre el comandament de la unitat d'elit del Heer, la Panzergrenadierdivision Grossdeutschland. Després d'una breu estada a Itàlia va rebre el comandament del XLVIII Panzerkorps al front oriental al desembre de 1943 i, finalment, el 4. Panzerarmee a partir d'agost de 1944. Durant aquest període les seves tropes s'encarregaren de la defensa contra els contraatacs soviètics a Stalingrad, al Dnièper i a Jitomir el 1943, així com la defensa contra l'ofensiva d'hivern i primavera a la Ucraïna occidental el 1944. Al juliol de 1944 Balck comandà el 48. Panzerkorps durant la fase inicial de l'ofensiva Lvov-Sandomierz. Balck va participar de primera mà al fracàs de la defensa i a l'infructuós intent de rellevar l'encerclat XIII. Armeekorps a Brody, el qual va ser destruït.\nAl setembre de 1944 va ser traslladat del 4t Exèrcit Panzer a Polònia fins al front occidental, per comandar el Grup d'Exèrcits G a la regió d'Alsàcia. Balck va ser incapaç d'aturar l'avanç de les tropes del general Patton, i al desembre va ser rellevat del comandament. Gràcies a la intervenció del general Guderian, va ser traslladat de nou a un càrrec de comandament al front oriental. Balck va prendre el comandament del Grup d'Exèrcit Balck a Hongria, mentre que el Grup d'Exèrcits G passava a mans del general Johannes Blaskowitz.\nBalck va ser capturat a Àustria per les tropes estatunidenques el 8 de maig de 1945.\nVida de postguerra[modifica]\nDesprés de la guerra treballà a un magatzem. El 1948 va ser detingut per assassinat per l'execució del comandant d'artilleria tinent coronel Johann Schottke. L'incident havia tingut lloc mentre que Balck servia com a comandant del Grup d'Exèrcits G al front occidental. La unitat de Schottke no havia encertat sobre la seva zona d'objectiu, i quan l'anaren a buscar va ser descobert en estat d'embriaguesa estant de servei, el 28 de novembre de 1944 prop de Saarbrücken. Balck presidí el judici Schottke va ser afusellat. Però es va fer sense el tribunal militar ordenat, i per aquests fets Balck va ser considerat culpable i sentenciat a 3 anys. Complí la meitat de la seva sentència abans de ser alliberat.\nBalck va ser considerat un bon comandant de tropes cuirassades, posant-se com a exemple el se comandament de l'11a divisió Panzer i del 48è Cos Panzer entre 1942 i 1943. Algunes de les batalles en les quals Balck participà apareixen al llibre Panzer Battles, les memòries del Generalmajor Friedrich von Mellenthin.\nBalck començà la guerra com a tinent coronel el 1939 i l'acabà com a General der Panzertruppe. Balck va ser un dels 27 oficials de la Wehrmacht que rebé la Creu de Cavaller de la Creu de Ferro amb Fulles de Roure, Espases i Diamants. La seva carrera durant la guerra va estar marcada per la seva capacitat en la guerra de maniobres, resultant en el seu ràpid ascens. En certa manera, la seva carrera té certes semblances a les d'Erwin Rommel o la de Hasso von Manteuffel.\nGeneral der Panzertruppe (12/11/1943;\nCreu de Ferro 1914 de 2a Classe – 15 d'octubre de 1914\nCreu de Ferro 1914 de 1a Classe – 26 de novembre de 1914\nCreu de cavaller de l'orde de la Casa de Hohenzollern amb Espases (3 de desembre de 1917)\nCreu bavaresa al Mèrit Militar de 4a classe amb Espases (15 de novembre de 1914)\nCreu del Mèrit Militar de 3a classe (Àustria; 28 de febrer de 1916)\nInsígnia de Ferit en Or (10 de maig de 1918)\nInsígnia de Combat de Tancs en Plata (14 d'octubre de 1940)\nBarra 1939 a la Creu de Ferro de II Classe – 12 de maig de 1940\nBarra 1939 a la Creu de Ferro de I Classe – 13 de maig de 1940\nCreu de Cavaller de la Creu de Ferro – 3 de juny de 1940 com a Oberstleutnant i comandant del Schützen-Regiment 1\nFulles de Roure – 20 de desembre de 1942 com a Generalmajor i comandant de l'11a Divisió Panzer (155è)\nEspases – 4 de març de 1943 com a Generalleutnant i comandant de l'11a Divisió Panzer (25è)\nDiamants – 31 d'agost de 1944 com a General der Panzertruppe i comandant del 4. Panzerarmee (19è)\n4 mencions al Wehrmachtbericht\nOrde de Valentia de 3a Classe, 1a etapa amb Espases (Bulgària, 2 de desembre de 1941)\n↑ 1,0 1,1 1,2 Zabecki, David T. «The Greatest German General No One Has Ever Heard Of». World War II Magazine, 05-12-2008.\n↑ 3,0 3,1 3,2 3,3 Thomas 1997, p. 20.\n↑ 4,0 4,1 4,2 4,3 4,4 Thomas and Wegmann 1987, p. 204.\nA Wikimedia Commons hi ha contingut multimèdia relatiu a: Hermann Balck\n«Bibliografia relacionada amb Hermann Balck» (en alemany). Al catàleg de la Biblioteca Nacional d'Alemanya.\nBiografia al Bundesarchiv\nInformació addicional del General der Panzertruppe Hermann Balck apareix a Mike Miller / Axis Biographical Research\n16 de maig de 1942 – 4 de març de 1943 Succeït per:\nGeneral der Panzertruppen Heinrich Eberbach Comandant del 48. Panzerkorps\n15 de novembre de 1943 – 19 d'agost de 1944 Succeït per:\nGeneral der Panzertruppen Walther Nehring Comandant del 4. Panzer-Armee\n5 d'agost de 1944 – 21 de setembre de 1944 Succeït per:\nGeneral Johannes Blaskowitz Comandant del Heeresgruppe G\n21 de setembre de 1944 – 23 de desembre de 1944 Succeït per:\nGeneral Maximilian Fretter-Pico Comandant del 6. Armee\n23 de desembre de 1944 – 8 de maig de 1945 Succeït per:\nObtingut de «https://ca.wikipedia.org/w/index.php?title=Hermann_Balck&oldid=25082877»\nLa pàgina va ser modificada per darrera vegada el 28 set 2020 a les 11:21.


El Govern català aprovarà un decret llei de mesures urgents per incrementar el parc públic de lloguer\nPublicat 17/1/2019 19:10:44CET\nEl conseller de Territori i Sostenibilitat de la Generalitat, Damià Calvet, ha anunciat aquest dijous que el Govern català aprovarà abans de l'abril un decret llei en matèria d'habitatge de mesures urgents "per incrementar el parc públic de lloguer i combatre les emergències".\nLa normativa, anunciada durant el col·loqui 'Habitatge: un dret universal o un factor d'exclusió' organitzat per Alcaldes.eu, inclou mesures que ajudin a moderar els preus del lloguer del mercat lliure a través de l'Índex de Referència de Preus del Lloguer, ha informat la Generalitat en un comunicat.\n"Un dels àmbits de l'estat del benestar en què no s'ha actuat amb contundència és en l'habitatge. Ara és el moment d'atacar aquesta frontera entre tots", ha afirmat.\nL'ÍNDEX FIGURARÀ EN EL CONTRACTE\nCalvet ha explicat que el decret llei fixarà l'obligatorietat d'introduir en els contractes l'Índex de Referència de Preus del Lloguer i que la seva voluntat és que estigui lligat a estímuls fiscals per als propietaris, "sigui l'IRPF o l'IBI, o a l'accés a subvencions".\nEl titular de Territori ha reivindicat l'índex perquè ha comportat molta transparència en el mercat, perquè permet conèixer el preu mitjà del metre quadrat de lloguer d'un habitatge situat en una zona.\nTambé ha assegurat que la qualificació permanent dels habitatges amb protecció oficial serà per a tots els habitatges situats en sòl de reserva de protecció pública segons el planejament urbanístic i en sòls que ja formen part dels patrimonis públics de sòl i habitatge.\nEl conseller també ha aprofitat per reivindicar les polítiques en matèria d'habitatge impulsades des de la Generalitat al llarg dels últims anys, i ha advocat per impulsar ara mesures "més estructurals i no tan conjunturals".


Messi només deixaria el Barça si no jugués en una gran lliga\nActualitzada 06/01/2018 a les 09:29\nEn el cas d’una Catalunya independent, segons una clàusula que va fer incloure a la renovació || Les lligues d’Espanya, Anglaterra, Alemanya o França\n© Messi i Luis Suárez, el directiu Jordi Mestre i pares i nens ahir durant la visita de jugadors del FC Barcelona a hospitals infantils.\nLeo Messi va incloure al nou contracte, firmat amb el Barcelona a finals del novembre passat, una clàusula que recull les condicions per les quals podria deixar el club en el cas que Catalunya s’independitzi d’Espanya. Segons aquesta clàusula, només se n’aniria del club blaugrana si aquest no pogués jugar una de les grans lligues. És a dir, es compromet a seguir jugant al Barça en una Catalunya independent, però vol garanties que l’equip competiria a LaLiga, a la Ligue 1 (França), Premier League (Anglaterra) o Bundesliga (Alemanya). Curiosament, no se cita la Sèrie A d’Itàlia, potser per distracció.\nEl diari El Mundo va ser el mitjà que va informar ahir de l’existència d’aquesta clàusula al nou contracte i el pare del jugador, Horacio Messi, va confirmar aquest punt en una ràdio argentina: “Hi ha un compromís de Lionel amb el club de quedar-se sempre que jugui una lliga top.”\nSegons la informació publicada per El Mundo, el FC Barcelona entendria que la independència de Catalunya canviaria el marc del contracte firmat amb Leo Messi, així com de la resta de jugadors, i per això es permetria acabar la vinculació en cas que el Barça es veiés obligat a jugar una hipotètica Lliga catalana.\nEl davanter argentí, de trenta anys, acaba de firmar una ampliació de contracte per la qual continua unit al Barça fins al 2021, amb l’opció de prorrogar-hi un any més el vincle, a raó de trenta-cinc milions d’euros anuals.\nPlantilla i staff tècnic, amb els directius, es van dividir en petits grups. En el cas de Messi, es va dirigir a l’Hospital de Sant Pau, on va conèixer Gustavo, que havia seguit l’entrenament a través del robot Pol.


La Comissió d'Estratègia - TERRASSA, FETS I REPTES - Participa a Terrassa\nDesplegar La Comissió d'Estratègia\nEl passat mes de febrer de 2018 es va constituir la Comissió Estratègica de Ciutat, integrada per representants del Govern municipal i del principal partit de l’oposició, TeC. La Comissió s’ha reunit cada 15 dies i el passat mes de desembre va finalitzar el seu treball.\nDurant aquests 10 mesos, els membres de la Comissió han treballat en tres eixos principals: social, físic o territorial i econòmic.\nA partir dels estudis i informes encarregats per la Comissió d'Estratègia, d'una lectura aprofundida dels processos de planificació estratègica i participació ciutadana engegats a la ciutat des del Pla Estratègic (1992) fins a l'Àgora (2015) i d'unes entrevistes qualitatives realitzades a persones coneixedores dels diferents àmbits clau de la ciutat, s'ha fet un treball de síntesi per identificar uns fets principals en l'àmbit social, econòmic, territorial i de sostenibilitat que afecten el present de la ciutat i sobretot poden condicionar el seu futur.\nAlguns dels estudis que constitueixen el gruix documental del treball de la Comissió són els següents:\nEstudi de vulnerabilitat urbana a Terrassa. Es centra en les condicions socials, econòmiques, laborals i d’habitabilitat de les llars de la ciutat per determinar el grau de vulnerabilitat de les famílies.\nEstudi dels buits urbans. Identifica, quantifica i categoritza quins són els diversos “buits urbans” (solars i locals) que hi ha en aquests moments a Terrassa, per tal de conèixer quines són les seves capacitats i potencials.\nEstudi de l’estat d’execució del POUM. Exposa quin és el nivell de desenvolupament dels diferents sectors previstos pel POUM vigent.\nPodeu accedir al recull de documentació analitzada, que es troba publicada al Portal de Transparència\nEl resultat d'aquest treball es troba recollit al document Terrassa, fets i reptes\nÉs important remarcar que l’objectiu del document i per extensió de la mateixa Comissió, no ha estat el d’elaborar un document de bases estratègiques de ciutat amb solucions i propostes concretes, sinó només el de constatar els principals fets que es desprenen dels documents analitzats i posar en relleu alguns dels reptes a què s’haurà d’enfrontar la ciutat en els pròxims anys.\nAquest document podrà servir d’orientació perquè els futurs governs de la ciutat defineixin i concretin la seva proposta de polítiques públiques i prioritats estratègiques.


Carlos Serna, de Lenovo: "Som número 1 per la qualitat i per l'eficiència operativa" - El Blog de BEEP en català\nLes claus del creixement són qualitat i innovació. Different is better[el diferent és millor] resumeix la nostra forma d’entendre els nostres productes i serveis.A Lenovo sempre estem molt pendents de les novetats del sector, intentant anticipar-nos a les necessitats dels consumidors. Mai deixem d’innovar, cosa que és fonamental per poder mantenir-nos al capdavant d’un mercat tan competitiu i canviant com és el món de la tecnologia.\nEl que perseguim és donar cobertura a la infraestructura de TI [tecnologies de la informació] global dels nostres clients.Les tauletes, portàtils, convertibles i smartphones són dispositius que es complementen, i això és una cosa tremendament important en el món de virtualització en el qual som immersos. Tots aquests dispositius es recolzen en el núvol, de manera que quan accedeixes al teu smartphone, estàs consultant el teu correu, que està localitzat en un servidor. Totes les línies de negoci estan estretament relacionades.\nCarlos Serna, convertibles, data centers, empresa, IBM, Lenovo, Marenostrum IV, PC, portàtils, postvenda, supercomputació, Thinkpad, Work Stations\nEnllaç permanent a aquest article: http://www.beep.es/blog/cat/2017/09/carlos-serna-lenovo-numero-1-qualitat-leficiencia-operativa/


Consells pràctics sobre hiperhidrosi. Dermatologia.cat\nQuè és la hiperhidrosi? | Quins factors desencadenen la hiperhidrosi? | Té solució? |\nQuines mesures generals poden ajudar a controlar una sudoració excessiva? | Hi ha tractaments tòpics efectius? |\nSón útils els tractaments orals? | Què és la iontoforesi? |\nLes infiltracions de toxina botulínica. Poden utilitzar-se pel tractament de la hiperhidrosi? | Què és la simpatectomia? |\nQuan està indicada? Té efectes secundaris?\nConsisteix en l'excessiva sudoració, que pot produir-se en tot el cos o en àrees localitzades, especialment a palmells, plantes, aixelles o cara.\nQuins factors desencadenen la hiperhidrosi?\nLa hiperhidrosi apareix de forma fisiològica quan fem exercici, quan estem nerviosos o quan tenim febre. Diverses malalties poden donar lloc també a hiperhidrosi generalitzada, com alteracions de la tiroides, reducció de les xifres de glucosa a la sang o alteracions del sistema nerviós, entre d'altres. Algunes persones pateixen d´hiperhidrosi important i recurrent a palmells, plantes, cara o aixelles que pot dificultar i condicionar la seva vida social o laboral.\nHi ha tractaments que redueixen molt la hiperhidrosi encara que de forma temporal i d'altres, com la simpatectomia, que són definitius.\nQuines mesures generals poden ajudar a controlar una sudoració excessiva?\nLes pólvores amb talc poden ajudar a nivell de la hiperhidrosi de plecs i peus. Hi ha també plantilles al mercat amb gran capacitat per absorbir la sudoració. S'ha de vigilar amb l'excés de rentat de les mans. La sudoració de per si ja afavoreix la sequedat de les mans, que encara pot empitjorar més amb l'ús de sabons i rentats repetits.\nHi ha tractaments tòpics efectius?\nHi ha diferents productes al mercat, bé en forma d'esprais, barres o locions que son efectius en casos de hiperhidrosis lleus o moderades. Són els compostos a base de sals d'alumini. Idealment s'han d'aplicar per la nit amb la pell seca a diari per després anar espaiant la seva aplicació. El principal inconvenient d'aquests tractaments és que el seu us excessiu pot irritar la pell i que solen ser útils només en casos d´hiperhidrosi d'intensitat lleu o moderada.\nSón útils els tractaments orals?\nHi ha diferents tractaments, com anticolinèrgics, a 2-adrenèrgics (clonidina) i ansiolítics que poden ajudar a disminuir la hiperhidrosi, malgrat que s'associen a efectes secundaris molestos que dificulten el compliment i manteniment del tractament. Els principals efectes secundaris són la visió borrosa, retenció urinària (anticolinèrgics), la hipotensió (clonidina) o la somnolència (ansiolítics).\nQuè és la iontoforesi?\nÉs un aparell que funciona aplicant una corrent elèctrica de baix voltatge a través d'aigua de l'aixeta. Existeixen models per a aixelles i mans/peus. Inicialment s'han d'utilitzar 30 minuts al dia durant setmanes per anar espaiant el seu us posteriorment. A Barcelona els aparells de iontoforesi (DRIONIC) son comercialitzats pel laboratori/farmàcia Martí Tor.\nLes infiltracions de toxina botulínica. Poden utilitzar-se pel tractament de la hiperhidrosi?\nÉs un tractament que dóna resultats satisfactoris en hiperhidrosi d´aixelles durant 7-9 mesos. És un tractament relativament car i la seva aplicació és molesta.\nQuè és la simpatectomia?\nConsisteix en la destrucció d´uns ganglis simpàtics als quals s´hi accedeix per l´aixella, i que són els responsables d´inervar les glàndules que produeixen la sudoració de les mans. Actualment és una eina terapèutica segura, que es realitza sota anestèsia general amb mínims punts de tall gràcies a l´ús de videotoracoscòpia.\nEl seu ús es limita a hiperhidrosis palmars intenses. Té una eficàcia del 90-100%. És un tractament definitiu i irreversible. L´efecte secundari més freqüent és la hiperhidrosi compensatòria (sudoració excessiva a tronc). També pot induir-se l´aparició d´una síndrome de Horner (caiguda de la parpella superior i miosi) encara que de forma molt infreqüent.


ᐅ Manteniment informàtic La Fatarella - Manteniment informàtica La Fatarella\nSom experts i comptem amb molts anys d’experiència en manteniment informàtic La Fatarella, serveis informàtics\nLa clau del nostre servei de manteniment informàtic La Fatarella és l’experiència i professionalitat del nostre equip tècnic i el nostre expert sistema de gestió\nEl nostre servei de manteniment informàtic La Fatarella i suport tècnic informàtic correspon a serveis constants preventius i resolutius en les instal·lacions del client, amb l'objectiu de prevenir i incentivar actuacions correctives. A Gestinet La Fatarella, també realitzem la monitoratge dels servidors i usuaris a cada client per a poder oferir més i millor control, donant una resposta més ràpida i efectiva en cada actuació i situació.\nGestinet La Fatarella només utilitzem plantilla professional pròpia qualificada\nÉs important destacar, sobretot en el sector outsourcing de serveis de manteniment informàtic La Fatarella, que tots els tècnics informàtics de Gestinet són professionals experimentats en plantilla, fixes ubicats a la província de La Fatarella, pel que no utilitzem la modalitat de subcontractació i/o utilització de perfils freelance, ja que aquestes modalitats van en decrement del servei i satisfacció del client.\nEl servei de manteniment informàtic La Fatarella de Gestinet, és líder del sector per experiència, reputació i màximes garanties\nGestinet, empresa referent en manteniment informàtic La Fatarella, suport i serveis informàtics amb una llarga experiència i recorregut en el nostre sector, compta amb un gran equip tècnic professional en constant formació i reciclatge de coneixements que aporta als nostres clients el millor assessorament i experiència per tal d’aconsellar i recomanar en cada moment i situació la millor i més eficient solució.\nManteniment informàtic La Fatarella: Gestinet compta amb una de les respostes més ràpides del sector\nGestinet compta amb una de les respostes més ràpides sobre incidències informàtiques i qualsevol entrebanc informàtic que el client pugui patir. Inicialment, mitjançant resposta remota per a mirar de ser més eficients, ràpids i efectius, i el següent nivell és la resposta presencial per part dels nostres tècnics a la ubicació del client, oferint a La Fatarella una de les respostes més ràpides del mercat.\nIgual que oferim un servei de manteniment informàtic La Fatarella periòdic, preventiu, expert i exigent, també disposem d’altres serveis vitals per a qualsevol empresa avui dia, com el servei de disseny web La Fatarella, utilitzant sempre les tècniques i metodologia de disseny web més innovadores i eficients.\nManteniment informàtic La Fatarella: Gestíó integral de backups\nEn totes les modalitats de manteniment informàtic La Fatarella que oferim, una de les facetes més importants i sensibles que el nostre servei gestiona i assegura és la correcta realització de backups (còpies de seguretat) de dades i sistemes de cada client, oferint diversos serveis i opcions en aquest sentit com a complement i/o millora d’aquest sistema de seguretat tan primordial i vital per a qualsevol empresa. Revisió integral de backups en local, realització de backups externes o en aparells extraïbles (LOPD), etc...\nEl temps màxim de resposta sobre incidències de manteniment informàtic La Fatarella és de 3 a 4 hores. Actualment donem resposta immediata.\nTots els nostres tècnics de manteniment informàtic La Fatarella disposen com a mínim de Grau Superior Informàtic en Sistemes Informàtics.\nVinculem per a cada client un mínim de 2 tècnics directes per a ser el més resolutius i precissos possible en el manteniment informàtic La Fatarella.\nDonem els telèfons mòbils dels tècnics vinculats en el manteniment informàtic La Fatarella per a que el client pugui contactar directament amb ells i ser més resolutius i efectius.\nDisposem de tècnics fixes i estables per a donar un servei de manteniment informàtic La Fatarella estable i ràpid sense sorpreses ni esperes.\nEls nostres clients de manteniment informàtic La Fatarella disposen d’una potent Extranet per a la gestió completa del seu servei.\nContractes de manteniment informàtic La Fatarella amb màximes garanties\nRealitzem contractes de manteniment informàtic La Fatarella de prevenció, reparació i seguiment constant dels sistemes informàtics de cada client. Comptem amb molts anys d’experiència i una important cartera de clients a La Fatarella aconseguida amb la rigorositat i professionalitat de tot l’equip humà de Gestinet, fet que ens posiciona com a una empresa referent i líder dins el nostre sector.\nManteniment informàtic La Fatarella, presencial, remot i monitorat\nEls nostres tècnics informàtics realitzen el servei de manteniment informàtic La Fatarella, xarxes, aparells i components informàtics de forma presencial a les oficines dels clients, juntament amb el monitoratge dels sistemes i resposta remota inclosa.\n100% Garanties en el nostre servei de Manteniment informàtic La Fatarella\nA Gestinet La Fatarella coneixem i som conscients de la importància d’un bon manteniment informàtic La Fatarella i una actuació en aquest sentit proactiva i responsable, i d’aquesta manera evitar tant problemes de seguretat com entrebancs en una gestió eficient de tot els recursos de la xarxa, servidors i usuaris de cada client.


rebaixes: HE CRESCUT DESAFORAT... foto google imatges\nHE CRESCUT DESAFORAT... foto google imatges\n30 – 9 – 10\nLa realitat més íntima\nEtiquetes de comentaris: foto google imatges, rebaixes, reflexions, sept.10\nUna bona metàfora, Anton!\nLa llum com altres coses de la vida té aquests efectes, t'engrandeix i t'empetiteix, sens e poder-hi fer res.\n30 de setembre de 2010 a les 21:52\nEl més important de la llum és que et permet veure. La millor és la de dins, que no crea ombres.\n30 de setembre de 2010 a les 22:55\nÉs ben curiós... precisament aquesta tarda, un moment (ximpleries que faig a vegades) mirava d'imaginar-me que era molt petita de mida... i tots els objectes al meu voltant eren grans :-)


Visit Empordà - Recomanacions - Què fer - Propostes en família - Cultura en família\nFoto: ajuntament de la Bisbal de l'Empordà\nAquest edifici és ple d’història i descobrir-lo és tota una aventura. Us atreviu a visitar-lo?\nFoto: Museu d'Arqueologia de Catalunya - Ullastret\nReviure el passat és una experiència que podeu gaudir en aquest jaciment ibèric, el més gran de Catalunya.\nAquest equipament, únic a la Mediterrània, us ofereix la millor experiència en família per comprendre el món de la pesca.\nEl suro ha estat un element molt important per a la comarca. Un viatge per la seva història us permetrà conèixer l’origen, l’ús i moltes curiositats d’aquest element.\nEscolteu, toqueu, tasteu la Mediterrània en un espai pensat per a tota la família on us trobareu acompanyats de la música com a fil conductor d’una experiència genuïna i enriquidora.


Rafel Molina: Quis custodiet ipsos custodes?\nJa se’m perdonarà la llatinada però és una cita de Juvenal, que ens adverteix d’un perill molt actual. Qui ens protegirà de qui ens ha de protegir?\nVe la cosa a compte de la llei mordassa i els milers de represaliats que encara tenim amenaçats.\nAmb la tradicional modèstia del poder dictatorial havien batejat la llei mordassa amb el suggerent nom de Llei Orgànica de protecció ciutadana. Ja veus que és bonic. Una llei per protegir-nos.\nEn realitat es tractava de protegir el poder. La policia i la Guàrdia civil, amb tota la cara dura.\nAra diu que volen suavitzar una mica aquesta llei mordassa, diu que ja no serà delicte acudir a una manifestació sense haver avisat abans, que ja no serà delicte gravar l’actuació de la policia i fer-la pública i que no serà delicte mirar d’aturar un desnonament. Calma però, perquè del delicte d’odi, per exemple, no han dit res i igual va i si mires malament el policia que t’està atonyinant, incorres en un delicte greu. Tampoc ens sorprendria.\nSe sap que la policia et pot declarar terrorista o violent o dir que els amenaçaves i sempre hi haurà un jutge o tres, que s’ho creuran.\nSembla impossible però una associació de la Guàrdia Civil ha dit que això de gravar els agents i poder qüestionar la veracitat dels atestats són “aberracions jurídiques”. Com poder jutjar l’emèrit o poder parlar d’autodeterminació en un parlament. Sospito.\nNo sé qui ens protegirà.\nUn avís final: tots els espanyols, tret dels fatxes, estan en perill. Els independentistes catalans ho estem molt més.


40a Assemblea General de la FaPaC\nUn centenar d'AMPA fent visible la força de les famílies\nL'Institut Lluís de Requesens de Molins de Rei (Baix Llobregat) va ser el lloc de trobada per a un centenar d'AMPA federades que van tenir l'oportunitat de posar a debat l'actualitat educativa entorn a la 40a Assemblea General de la FaPaC. Els assistents van repassar la feina feta durant el curs compartint una mateixa realitat: els darrers mesos no han estat exempts de dificultats i se sumen nous reptes als ja existents. Davant d'això, es va insistir en la necessitat que la Federació reforci el seu paper per incidir en les polítiques educatives i socials que afecten les famílies. Alguns objectius prioritaris compartits pels assistents van centrar-se en la defensa de la democràcia a les escoles, la defensa de la participació de les famílies o la lluita per una escola pública gratuïta que garanteixi la igualtat d'oportunitats.\nL'Assemblea va servir per aprovar el nou pla de treball per als propers mesos i també per renovar un terç de la junta general i una nova presidència. La jornada va ser molt enriquidora fruit de l'intercanvi d'opinions entre les diferents AMPA a les quals agraïm el seu esforç, dedicació i temps.\nComiat emocionat de Montse Conejo\nDes de l'Assemblea General del març de 2016 celebrada a Ripollet, moment que va ser escollida presidenta, Montse Conejo ha treballat intensament per tal de reivindicar el paper de les mares i pares en l'educació. Durant aquest temps ha centrat els seus esforços a incidir en les polítiques de l'administració per tal de traslladar l'opinió de la federació, fer que s'escolti l'opinió de les famílies, i aconseguir millores en l'educació. Dos van ser els propòsits en el seu mandat: empoderar les dones en càrrecs de responsabilitat dins del moviment social i donar forma a una nova organització territorial de la federació amb més juntes territorials per facilitar la comunicació amb les AMPA i crear més xarxa. Coincidint amb la finalització dels estudis obligatoris del seu fill, Conejo va deixar el seu càrrec dissabte a l'AGO de Molins de Rei. Visiblement emocionada i agraïda, Conejo va recordar la importància de les mares i pares i del conjunt de les famílies per a la bona marxa de l’educació, "tot i que moltes vegades estem en un segon pla, un fet que ens ha de motivar encara més a no defallir en la nostra lluita diària". Gràcies per la feina feta, Montse, per la dedicació, el temps i les grans dosis d'energia.\n"Transformem FaPaC", candidatura guanyadora\nLa candidatura "transformadora en defensa de l'educació pública" ha estat guanyadora en les eleccions per renovar part de la junta general de la federació. Encapçalada per Belén Tascón, també està formada per altres mares i pares: Xavier Pedrol, Núria Muñoz, Carles Benito, Carme Roca, Javier Castelló, Xènia Amorós, Marina Gassol, Andrea Tuset, Laurat Cabot. Les persones que formen l'equip asseguren creure en el "debat crític, participatiu, radical, càlid, feminista i emocionant", i recorden lluitar "contra la privatització, la mercantilització, la desinversió, la segregació i l'externalització".\nDocuments aprovats AGO 2017\nL'Assemblea General ha serivt per repassar, valorar i aprovar els documents relacionats amb l'activitat i treball de la federació al llarg del curs 2016-2017. S'han aprovat els següents documents:\n- Acta Assemblea 2016-2017\n- Estat de comptes 2016-2017\n- Memòria activitats 2016-2017\n- Pla de treball 2017-2018\n- Pressupost 2017-2018\nBelén Tascón, nova presidenta\nBelén Tascón és la nova presidenta de la FaPaC després que la candidatura que encapçalava "Transformem FaPaC" fos la més votada. És mare d'alumnes d'una escola pública del barri de Gràcia de Barcelona. Forma part de la Comissió "No a les retallades" de l'escola, ha estat membre del grup promotor de la Xarxa d'Escoles Insubmises a la LOMCE, membre de l'Assemblea Groga de Gràcia i, fins ara, vicepresidenta de polítiques educatives de la FaPaC. Tascón substitueix a Montse Conejo, al capdavant de la Federació en aquesta nova etapa.\nTORNAR A L'ESPAI AGO PRINCIPAL\nImatge de l'AGO\nDescarregueu i compartiu:\nbanner AGO 2017 (jpg) / banner AGO 2017 (pdf)\ninvitació AGO 2017 (jpg) / invitació AGO 2017 (pdf)\nLa nostra paraula compta!\nLes famílies comptem!\nL'AGO en imatges\nL'Assemblea ens deixa moltes imatges. La gran trobada que les AMPA de Catalunya celebrem anualment, l'espai màxim de participació. Hem compartim, debatut i aprovat el nostre pla de treball i actuacions per al 2017-2018. Enguany, a més, hem renovat part de la junta general.\nCandidatures presentades per a Junta General\n"Candidatura transformadora en defensa de l'educació pública", encapçalada per Belén Tascón\n"Candidatura inclusiva i transformadora en defensa de l'educació pública", encapçalada per Mario Parra.\nEl dia de l'AGO podreu votar per la candidatura que considereu. Recordeu de portar el certificat de representació de la vostra AMPA\n* Si cliqueu damunt de la imatge us la podeu descarregar.


1-O | Ona Moianès\nPosts tagged with "1-O"\noctubre 7th, 20170345 L'alcalde de Moià, Dionís Guiteras (ERC), es va negar a declarar ahir al migdia davant el fiscal de Manresa per haver signat el decret de suport al referèndum de l'1-O. A diferència de la resta d'alcaldes citats que també hi han acudit aquestes setmanes, Guiteras va arribar-hi completament sol i sense un advocat, fet que...\nOló cedirà el local habitual per l'1-O\nagost 10th, 20170302 A les portes d’unes jornades intenses pels catalans, els municipis i veïns es comencen a moure per organitzar els actes de la diada de Catalunya i el referèndum de l’1 d’octubre. Les diferents associacions i entitats independentistes ja presenten les activitats i les campanyes que es duran a terme. El dubte més gran, però,...\nÈxit de participació en la xerrada col·loqui de Lluís Llach a Oló\njuliol 25th, 20170283 Més de 250 olonencs van omplir ahir al vespre l'Espai Hemalosa de Santa Maria d'Oló per escoltar el diputat de Junts pel Sí, Lluís Llach, en la seva visita per parlar sobre el procés i el referèndum de l'1 d'octubre a Catalunya. La sala va quedar-se petita entre el gran nombre de persones que hi havia, fet que va obligar als...


CRP | Servei Educatiu de la Terra Alta\nBloc del SE de la Terra Alta on hi haurà informacions del CRP, l'EAP, CREDA i LIC\nXXVII MOSTRA DE TEATRE ESCOLAR A LA TERRA ALTA\nLa setmana de l’11 al 15 d’abril va tenir lloc la XXVII Mostra de Teatre escolar a la Terra Alta. Hi van participar tots els centres de primària de la comarca i es van representar un total de 24 obres.\nAquest curs s’han representat al Casal municipal de Corbera, i vam comptar amb el suport de l’Ajuntament de la població i l’Escola Doctor Ferran.\nCom sabeu, totes les representacions es graven, i tan aviat les tinguem preparades us les farem arribar.\nPodeu veure les imatges de les presentacions a la pàgina web del Servei Educatiu\nFOTOGRAFIES DE LA REPRESENTACIÓ DE D’ARTAGNAN, TEATRE EN ANGLÈS\nPodeu trobar l’àlbum de fotos a la pàgina web del Servei Educatiu\nTEATRE EN ANGLÈS, 2016\nEl proper dia 11 de març l’alumnat de Cicle Mitjà i Cicle Superior de Primària de tota la Terra Alta, assistirà a la representació de d’Artagnan, una obra de teatre en anglès.\nLa representació tindrà lloc a la Societat d’Unió Gandesana. Podeu trobar els materials didàctics, dels quals ja us vam donar l’usuari i la contrasenya, aquí.\nPREPARANT LES SORTIDES CONEIX LA TERRA ALTA, 2016\nEDUCACIÓ INFANTIL :PINELL DE BRAI\nCICLE INICIAL :HORTA DE SANT JOAN\nCICLE MITJÀ :GANDESA\nCICLE SUPERIOR:LA FATARELLA\nDes del CRP de la Terra Alta hem elaborat material didàctic perquè pugueu preparar les sortides amb els vostres alumnes. Aquest material és ideal per realitzar-lo abans de la sortida, tot i que també es pot fer després.\nAixi per a la sortida a Horta de Sant Joan, teniu a la vostra disposició una Cacera del Tresor. Es tracta que el vostre alumnat treballi en grups cooperatius responent preguntes que els proposem .\nCacera del Tresor. Horta de Sant Joan, cicle inicial 2016\nTambé n’hi ha una altra dedicada a les estades de Pablo Picasso a Horta\nA cicle mitja teniu per triar entre una webquest i una cacera sobre diferents preguntes dels llocs més emblemàtics de Gandesa.\nConeix la Terra Alta. Gandesa. Webquest\nSolucionari Webquest Coneix la Terra Alta Gandesa\nCacera del tresor Gandesa\nSolucionari de la Cacera del tresor de Gandesa\nEl cicle superior anirem a la Fatarella. Iambe hi ha preparades un webquest i una cacera.\nLa pedra seca a la Fatarella\nCacera del tresor. La Fatarella\nTEATRE EN ANGLÈS, 2015\nEl proper dia 20 de març l’alumnat de Cicle Mitjà i Cicle Superior de Primària de tota la Terra Alta, assistirà a la representació de Sinbad, una obra de teatre en anglès.\nMATERIALS DIDÀCTIQUES PER ÀREES\nMaterials didàctics ciències naturals primària: els ossos i els músculs en castellà\nMaterials didàctics edu 365 primària: Educació física\nRecursos didàctics per treballar : la hidratació, l’escalfament, la flexibilitat, esta en forma i els patins en línia.\nMaterials didàctics a l’EDU 365 per a l’ESO\nCrisi econòmica: La darrera crisi econòmica, les seves causes, els seus efectes, el vocabulari bàsic per entendre-la,… Per a l’alumnat de 4rt d’ESO.\nEs treballen diferents aspectes estructurats en quatre temes: Crisi financera i el paper de l’estat; Termes financers; Crisi, cinema i literatura; Efectes de la crisi i efectes per combatre-la.\nLletres de batalles: Activitat interdisciplinar de ciències socials i literatura catalana. A partir de diferents textos d’autors catalans coneixem la guerra tal com ells la van viure. Són testimonis d’un temps difícil, amb moltes dificultats per a viure i a molts d’ells els va tocar exiliar-se. Activitat adreçada a alumnat de 4rt d’ESO.\nCiències de la naturalesa:\nAquest any, física: Col·lecció d’experiments que es van proposar el 2005, any mundial de la física. Aquesta pàgina recull les fitxes dels experiments que s’hi van aportar. A les fitxa hi trobareu imatges i descripcions dels experiments, la relació del material necessari i les instruccions per reproduir-los. També hi trobareu la solució a unes quantes preguntes. Activitat adreçada a alumnat de 1r, 2n i 3r d’ESO.\nNostra nau: Vídeos sobre els astres, l’espai i la seva exploració. Activitat dirigida a alumnat de 1r i 4rt d’ESO.\nArt contemporani: Activitat interdisciplinar de Visual i Plàstica i Història. S’estudien diferents moviments artístics i pintors des de l’Impresionisme a l’època actual.\nConèixer l’art: És un recorregut per les diferents disciplines artístiques: l’arquitectura, la pintura, la escultura. És una webquest per treballar amb l’alumnat 1r, 2n, 3r i 4rt d’ESO.\nMatemàtiques primer ESO\nExercicis de matemàtiques per a primer d’ ESO sobre números naturals, divisibilitat, polígons, àrees, circumferència i altres .\nButlletí d’octubre del Banc de Recursos, La lectura: font de plaer i de coneixement\nRecull de les novetats relacionades amb la lectura en tot el seu abast, incorporades al primer trimestre del curs 2014-15 pel grup de treball en xarxa dels Centres de Recursos Pedagògics de Catalunya.\nButlletí digital BDR, octubre 2014\nEl Departament d’Ensenyament, conjuntament amb la Fundació Catalana per a la Recerca i la Innovació, dins de la Setmana de la Ciència 2014 que se celebra del 14 al 23 de novembre de 2014, promou el Dia de la ciència a les escoles amb l’objectiu fonamental de despertar i potenciar l’interès del jovent, vers la ciència i la tecnologia. Per facilitar la participació dels centres en aquesta setmana s’organitzen diverses activitats.S’han planificat més d’un centenar de xerrades-col·loqui a tot el territori adreçades a l’alumnat de 4t d’ESO i Batxillerat. Aquestes sessions estan a càrrec d’investigadors i d’investigadores que expliquen la seva tasca, tant des del vessant del treball científic com humà. S’han organitzat en l’àmbit de cada Servei Educatiu de Zona.\nA la nostra comarca l’Institut Terra Alta va sol·licitar al seu moment una conferència sobre Estadística, que portarà per títol L’estadística a la vida quotidiana i serà impartida per la professora Carme Gisbert a l’alumnat de 4t d’ESO el dia 19 de novembre. Així mateix el centre com en altres ocasions prepara activitats de caire competencial dedicades a la ciència durant la setmana del 17 al 21 de novembre.\nTambé el dia 19 de novembre de 2014 la professora Anna Maria Solanas farà, a la seu central del Departament d’Ensenyament, una conferència destinada a l’alumnat d’ESO o de Batxillerat que s’emetrà en directe per a tots els centres docents de Catalunya.\nLa guerra contra la contaminació química: si no fos pels microbis!!\nMATERIALS DIDÀCTICS PER A L’EDUCACIÓ INFANTIL\nA l’EDU365.cat podem trobar molt material de diverses temàtiques per treballar en Educació Infantil. Us recomanem aquesta pàgina web adreçada als més petits, i on s’hi poden trobar, jocs, contes, pintar, retallar i enganxar entre d’altres coses.\nSORTIDES CONEIX LA TERRA ALTA, 2014-2015\nDes del CRP hem elaborat Caceres del Tresor i WebQuest com a material per treballar abans de les sortides Coneix la Terra Alta, per tal que l’alumnat conegui la població que visitarà.\nEnguany les sortides previstes són:\nCicle Superior La Fatarella 16 d’abril de 2015\nCicle Mitjà La Fontcalda 30 d’abril de 2015\nCicle Inicial Prat de Comte 29 de maig de 2015\nEducació Infantil La Pobla de Massaluca 22 de maig de 2015\nHem elaborat uns materials on line perquè abans de la sortida l’alumnat conegui la població on anirà a passar el dia. En uns casos, són Caceres del Tresor i en d’altres WebQuests. De La Fatarella teniu la doble modalitat: podeu realitzar la WebQuest o bé la Cacera del tresor.\nLes WebQuest inclouen la programació i les rúbriques per avaluar el treball en equip per part del mestre/a i una autoavaluació pels equips d’alumnes.\nLes dos caceres del tresor inclouen un solucionari orientatiu i també rúbriques d’avaluació que esperem que us siguin d’utilitat .\nCacera del Tresor. La Fatarella. C.Superior\nSolucionari Cacera del Tresor La Fatarella\nWebQuest La Fatarella i la construcció de la pedra en sec . C. Superior\nSolucionari WebQuest La Fatarella i la construcció de la pedra en sec\nWebQuest Recuperació de la flora i la fauna de La Fontcalda. C Mitjà\nSolucionari WebQuest la Fontcalda\nCacera del Tresor. Prat de Comte. C. Inicial\nSolucionari Cacera del Tresor. Prat de Comte\nXXV MOSTRA DE TEATRE INFANTIL, curs 2013-2014\nA la pàgina web del Servei Educatiu de la Terra Alta trobareu un resum de la XXV Mostra de Teatre Infantil a la Terra Alta. A més hi trobareu fotografies i els cartells que es van presentar al concurs.\nORTOGRAFIA SENSE ESFORÇ: DOMINAR L’ORTOGRAFIA\nEls quaderns d’ortografia sense esforç del mestre i psicopedagog Daniel Gabarró estan basats en la en la Programació Neurolingüística o PNL i van destinats a l’alumnat de primària, ESO i adults. El seu ús redueix les errades ortogràfiques entre un 50% i un 80% en uns tres mesos si es fa servir uns 20 minuts diaris.\nEls quaderns no ensenyen normes ortogràfiques sinó l’estratègia que segueixen les persones amb bona ortografia. No es fan activitats com sopes de lletres, mots encreuats, copiar paraules, dictats preparats, sinó que s’ensenya el procés mental que les persones visuals empren per aprendre.\n“Tenir bona ortografia sense esforç és fàcil si en domines el secret […] Saps quin és el secret? Molt senzill: VEURE les lletres de les paraules a la teva ment. Sí. Totes les persones amb bona ortgorafia VEUEN al seu cap les paraules que volen escriure. El que fan és copiar les paraules que VEUEN a la seva ment!”\nAl Centre de Recursos de la Terra Alta disposem del quadern per treballar l’ortografia amb l’alumnat: DOMINAR L’ORTOGRAFIA, que si no el coneixeu, us convidem a demanar-lo en préstec i posar-lo en pràctica.\nORTOGRAFIA PER A PRIMER DE PRIMÀRIA\nA l’edu365 podeu trobar una pàgina web amb exercicis d’ortografia de castellà que de forma interactiva l’alumnat de primer trobarà motivació per aprendre .\nMÉS ORTOGRAFIA EN CATALÀ.\nExercicis de lletrejar paraules catalanes.\nCom ja sabeu el proper dia 21 de març se celebrarà una nova edició de teatre en anglès a l’Escola Puig Cavaller de Gandesa, per a tot l’alumnat de Cicle Mitjà i Cicle Superior de la Terra Alta. La companyia Imaginautes ha facilitat materials didàctics, àudios dins de la pàgina web Fòrum els dossiers didàctics, àudios i coreografia. Ja us vam enviar el nom de l’usuari i la clau per poder-hi accedir: www.forumteatre.com\nEXERCICIS DE CATALÀ DE CS I PRIMER CURS DE SECUNDÀRIA\nper practicar els diftongs: http://www.edu365.cat/eso/muds/catala/diftong/index.htm\na la dièresi: http://www.edu365.cat/eso/muds/catala/dieresi/index.htm\na la è i a la é: http://www.edu365.cat/eso/muds/catala/lae/index.htm\naccentuació e: http://www.edu365.cat/eso/muds/catala/accente/index.htm\naccentuació de la o: http://www.edu365.cat/eso/muds/catala/accent0/index.htm\nla s: http://www.edu365.cat/eso/muds/catala/sordsonor/index.htm\nla j, g, x, ix: http://www.edu365.cat/eso/muds/catala/xoc/index.htm\njclics de les síl·labes: http://clic.xtec.cat/db/jclicApplet.jsp?project=http://clic.xtec.cat/projects/siltoacc/jclic/siltoacc.jclic.zip\njclics Els accents: http://clic.xtec.cat/db/jclicApplet.jsp?project=http://clic.xtec.cat/projects/accents/jclic/accents.jclic.zip\njclic Normes d’accentuació: http://clic.xtec.cat/db/jclicApplet.jsp?project=http://clic.xtec.cat/projects/normes/jclic/normes.jclic.zi\nRECOMANEM LLIBRES DE LECTURA EN CATALÀ PRIMER CICLE D’ESO\nEn aquesta llista trobareu llibres de la literatura catalana i de la literatura universal traduïts al català. Pot ser una eina de suport per recomanar llibres al vostre alumnat.\nPROGRAMA CONEIX LA TERRA ALTA 2013-2014\nCom ja sabeu, cada curs el Centre de Recursos Pedagògics de la Terra Alta organitza la sortida per a tot l’alumnat de la comarca Coneix la Terra Alta. Enguany les sortides són:\nCicle Superior Batea 4 d’abril\nCicle Mitjà a Bot 25 d’abril\nEducació Infantil a Caseres 29 d’abril\nEducació Inicial a Arnes 9 de maig\nAquest any com a novetat hem elaborat uns materials on line perquè abans de la sortida l’alumat conegui la població on anirà a passar el dia: com es diuen els seus habitants, quins llocs visitarà, quin entorn natural hi ha, entre altres coses.\nUs convidem que utilitzeu les WebQuest que hem elaborat i si us va millor les Caceres del Tresor.\nCada WebQuest l’haureu d’avaluar a través d’una rúbrica que hem preparat i a la vegada cada grup d’alumnes, d’una manera molt senzilla, també avaluarà la seva tasca feta.\nEl professorat teniu un solucionari per tal de facilitar-vos la feina i també la programació de l’activitat. Adjuntem ambdós documents.\nCACERA DEL TRESOR UN VIATGE PER ARNES\nEnllaç: Un viatge per Arnes\nWEBQUEST CONEGUEM BOT\nEnllaç: Coneguem Bot\nBreu descripció de les activitats proposades: les activitats que proposem són de conèixer la historia de la població, el nom dels seus habitants, quin sistema econòmic preval a la población, les seves festes, les seves tradicions;\nMetodologia: grups cooperatius heterogenis;\nRequisits tecnològics a l’aula: ordinadors, canó d’imatge;\nCriteris i sistema d’avaluació: rúbrica mestre i rúbrica alumnes.\nCACERA DEL TRESOR CONEGUEM BOT\nVÍDEOS DE L’ENTORN DE BOT. La Fontcalda i la Via Verda\nWEBQUEST CONEGUEM BATEA CICLE SUPERIOR\nEnllaç: Coneguem Batea\nCriteris i sistema d’avaluació: rúbrica d’alumnat i rúbrica del mestre\nCACERA DEL TRESOR CONEGUEM BATEA\nPER CONÈIXER UNA MICA MÉS BATEA


Les eleccions del 20 de desembre inspiren els caganers d'aquest Nadal - Regió7 :: El Diari de la Catalunya Central\nLes eleccions del 20 de desembre inspiren els caganers d'aquest Nadal\nPedro Sánchez s'incorpora aquest any al repertori que elabora i ven un taller especialitzat\nefe | torroella de montgrí 05.11.2015 | 07:37\nCaganers dels líders del PP, Mariano Rajoy, i Podem, Pablo Iglesias Robin Townsend/efe\nLes eleccions del 20 de desembre són font d'inspiració aquest Nadal dels caganers d'aquest any.\nSi tradicionalment el caganer era un pagès, des de fa anys l'empresa gironina caganer.com els fabrica amb la cara d'alguna personalitat coneguda d'àmbits com la política, l'esport o l'animació infantil.\nEl secretari general del PSOE, Pedro Sánchez, és una novetat d'aquest any i completa el pòquer de principals candidats a la presidència del govern d'Espanya al costat de Mariano Rajoy, Albert Rivera i Pablo Iglesias, que ja tenen una d'aquestes figures.\nUn dels responsables de caganer.com, Sergi Alòs, explica en plena producció d'aquests elements del pessebre que, aquest 2015, serà "un any molt polític" per la proximitat de les eleccions a les dates nadalenques.\n"Tenim Rajoy, Pedro Sánchez, Albert Rivera, tots els qui es presenten el 20 de desembre i ja es parla d'això cada dia i encara més es farà durant les fires en les quals som presents a Madrid i a Barcelona", subratlla Alòs.\nAquest fabricant de caganers explica que l'any passat "es comentava a la premsa que Pedro Sán-chez no tenia figura i que era perquè no era gaire conegut a Catalunya, així que, amb les eleccions generals convocades aquest 2015, hem cregut oportú fer-la".\nLa inspiració, segons Sergi Alòs, prové "molt de l'actualitat, però també del que demana la gent en les fires o els turistes, com succeeix amb la princesa Leia de La Guerra de les galàxies, ja que cada any cal fer alguna cosa d'aquesta sèrie per als seus seguidors i, especialment, ara que, al desembre, s'estrena un nou episodi".\nAlòs, avalat per l'experiència, intueix que aquest personatge de ciència-ficció pot ser el que triomfi més aquest Nadal, però potser també Albert Rivera, de Ciutadans, pot tenir èxit, "cal veure-ho". Les alcaldesses de Madrid i Barcelona, Manuela Carmena i Ada Colau, també són novetats entre els caganers d'aquest any, mentre que, de l'àmbit futbolístic, qui s'estrena és el davanter barcelonista Luis Suárez.\nEl món de la tecnologia també tindrà aquest Nadal representació en aquest tipus de figures per mitjà dels símbols de Linux, Twitter i Android, un pingüí, un ocell i un robot.\nEl Joker, l'enemic de Batman en còmics i pel·lícules, també té caganer, com el detectiu Sherlock Holmes, ideat per Arthur Conan Doyle. El cineasta Woody Allen, el psicoanalista Sigmund Freud i el primer ministre britànic David Cameron són igualment nous caganers per a aquest Nadal.


El govern intervé la Banca Popolare di Bari per evitar-ne la fallida\nBarcelonaEl Banc d'Itàlia ha intervingut aquest dissabte l'entitat financera Banca Popolare di Bari i ha nomenat dos administradors extraordinaris temporals, que la gestionaran fins que el govern decideixi les condicions exactes del rescat per evitar-ne la fallida.\nEl Banc d'Itàlia va informar divendres a la nit que ha dissolt els òrgans directius de banc i ha nomenat dos administradors extraordinaris, després de comprovar que l'entitat acumula enormes pèrdues en els seus comptes. El regulador bancari italià ha designat també un comitè de vigilància, format per tres experts, que supervisarà la situació, prepararà la documentació necessària per a una possible recapitalització i negociarà amb les empreses i inversors potencialment interessats a participar en el projecte.\nMentrestant, el banc mantindrà la seva activitat de cara als clients. La Banca Popolare di Bari té la seu central a la ciutat de Bari, a la regió meridional de Pulla, però compta amb una xarxa d'oficines repartides per tot el país. Actualment té més de 3.000 empleats i uns actius valorats en més de mil milions d'euros.\nItàlia rescatarà amb ajudes públiques Banca Carige\nEl passat mes de gener Itàlia ja va haver d'abocar diners públics a salvar un altre banc, Banca Carige, que era a les portes de la fallida.\nConte demana perdó\nEl primer ministre italià, Giuseppe Conte, que divendres va dir a Brussel·les que ara per ara no hi havia "necessitat d'intervenir cap banc", aquest dissabte ha demanat perdó als ciutadans per haver-los mentit i ha reconegut que ja coneixia la situació problemàtica de la companyia quan va fer aquestes declaracions. "A Brussel·les no vaig poder anticipar a les càmeres el que estava passant. Demano disculpes als ciutadans, per primera vegada estava ometent alguna cosa però no podia parlar amb els mercats oberts", ha dit en una roda de premsa a Roma.\nConte no només s'ha disculpat, sinó que també ha avançat que el Govern actuarà per evitar la fallida, a través del banc MedioCredito Centrale, de titularitat pública i controlat pel ministeri d'Economia. "Proporcionarem a MedioCredito Centrale els recursos necessaris per després intervenir, juntament amb el fons interbancari, en la recuperació de la Banca Popolare di Bari. Tindrem una espècie de banc d'inversions del sud amb participació pública", ha indicat.\nSegons el diari econòmic Il Sole 24 Ore, la intenció de l'executiu és facilitar una ampliació de capital en MedioCredito perquè pugui participar, juntament amb el Fons Interbancari de Garantia de Dipòsits (FITD) i altres inversors, al rescat de banc, que necessita una injecció de capital de 1.000 milions d'euros. Però perquè el FITD –que està finançat per tots els bancs italians– s'hi interessi, el banc ha de preparar primer un pla de negocis viable i detallat.\nrescat bancari Itàlia giuseppe conte Banc Central Europeu banca finances


Jesús neix en un estable (Lluc 2:1-20) | Històries de la Bíblia\nSAPS qui és aquest nen petit? És Jesús. Acaba de néixer en un estable, que és on es guarda el bestiar. Maria posa Jesús en una menjadora, que és el lloc on mengen els ases i els altres animals. Però què fan Maria i Josep aquí, amb el bestiar? Aquest no és un lloc perquè hi neixi un nen, oi?\nNo, no ho és. Però són aquí perquè el governant de Roma, Cèsar August, va fer una llei que manava que tothom tornés a la ciutat on va néixer, i allà s’apuntés el seu nom en un llibre. I resulta que Josep havia nascut a Betlem. Però quan Maria i ell hi arriben, no troben allotjament enlloc. Per això han hagut de venir aquí, amb els animals. Just aquest dia Maria dóna a llum Jesús! Tot i així, com pots veure, el nen està molt bé.\nHas vist els pastors que vénen a veure Jesús? Aquella nit eren als camps cuidant les seves ovelles, quan una llum molt clara va brillar tot al seu voltant. Era un àngel! Els pastors es van espantar molt. Però l’àngel els va dir: «No tingueu por! Tinc bones notícies per a vosaltres. Avui ha nascut a Betlem Crist, el Senyor. Ell salvarà la gent! El trobareu ben abrigat en una menjadora». De sobte, van aparèixer molts àngels i es van posar a lloar Déu. De seguida, aquests pastors van anar a buscar Jesús i ara ja l’han trobat.\nSaps per què és tan especial Jesús? Saps qui és en realitat? Si recordes, en la primera història d’aquest llibre vam parlar del primer Fill de Déu. Aquest Fill va treballar al costat de Jehovà quan es van crear els cels, la Terra i totes les altres coses. Doncs bé, aquest Fill és Jesús!\nJehovà va agafar la vida del seu Fill al cel i la va posar dins Maria. De seguida, va començar a créixer un bebè dins d’ella, com qualsevol nen creix dins la seva mare. Però aquest nen era el Fill de Déu. Al final, Jesús va néixer en aquest estable, a Betlem. Entens ara per què els àngels estaven tan contents de poder dir a la gent que Jesús havia nascut?


Joc Selfie amb les meves nenes Online. Jugar gratis\nJoc Selfie amb les meves nenes\nJuga el joc Selfie amb les meves nenes En línia:\nDescripció del joc Selfie amb les meves nenes\nAquest joc és per a les noies que estan disposats a recollir per si mateix és roba de moda i brillants, mentre que la despesa pocs diners en les seves compres. Comenceu amb la nostra transformació i veshchichek sabates que li quedin. Per a les nostres heroïnes van ser les més belles, es pot tractar de crear el seu equip personal, combinant coses nesochetamye, o vostè pot confiar en els cànons de la moda, sabent que vostè va proposar naryadik definitivament no es deixa desatès. . Juga el joc Selfie amb les meves nenes en línia.\nCaracterístiques tècniques del joc Selfie amb les meves nenes\nJoc Selfie amb les meves nenes ha afegit: 11.06.2014\nEl joc es juga: 778 vegades\nEls jocs com el joc Selfie amb les meves nenes\nDescàrrega del joc Selfie amb les meves nenes\nInsereix el joc Selfie amb les meves nenes a la seva pàgina web:\nPer inserir el joc Selfie amb les meves nenes a la seva pàgina web, copieu el codi i enganxeu-lo al codi HTML del vostre lloc. A més, si t'agrada el joc Selfie amb les meves nenes, copiar i enviar l'enllaç a un amic o els teus amics, compartir el joc amb el món!\nAmb el joc Selfie amb les meves nenes, també va jugar al joc:


Inici: Amnistía Internacional Menorca - Derechos Humanos\nMOVILITZACIÓ CIUTADANA CONTRA LA LLEI MORDASSA DISSABTE 17 DE FEBRER\nNo penso callar "Acabem amb les mordassa"\nEl proper 27 de març se compleix el tercer aniversari de l'aprovació de la refroma de la Llei Orgànica de Protecció de la Seguretat Ciutadana (LOSC), denominada "Llei Mordassa", que Amnistia Internacional considera que limita il·legítima, innecessària i desproporcionadament l'excercici de els drets a la llibertat d'expresió, entre altres. Aquesta Llei afecta a col·lectius como , a periodistes, activistes, el dret a l'habitatge i també a migrants i sol·licitants d'asil que són objecte de les anomenades "devolucions en calent" a les fronteres de Ceuta i Melilla.\nPer aquesta raó, el dissabte 17 de febrer més de 100 organitzacions se sumen a les manifestacions convocades a Madrid, Bilbao, Oviedo,...\nATUREM LA NETEJA ÈTNICA. LA DEVASTADORA CAMPANYA DE LES FORCES DE SEGURITAT DE MYANMAR CONTRA LA POBLACIÓ ROHINGYA DEL NORD DE RAJINE DISTA D'HAVER ACABAT\nNoves proves que prossegueix la neteja ètnica al nord de Rajine...\nEl passat dissabte 24 de febrer del present any, hem estat al carrer de ses Moreres de Maó, per informar i conscienciar a la població del que està passant al nord de l'Estat de Rajine. Les forces armadas de Myanmar continuen atacant i fent mal, no només a les persones, sinó a la dignitat de la població Rohingya en el seu conjunt. Amnistia Internacional publica noves dades de les violaciones de drets humans que segueixen cometent i que en les últimes setmanas han obligat a fugir a centenars de persones més...\nEpanya: SOS pel dret a l'habitatge\nEl dret a l'habitatge a Espanya està en crisi. Des del començament de la crisi econòmica en 2008, centenars de milers de persones han perdut la seva llar...\nEl dissabte 18 de novembre vam sortir al carrer de Ses Moreres de Maó per recollir signatures, i així donar suport per adoptar mesures urgents per posar fi a la crisi del dret a l'habitatge. Aquesta situació, no afecta a totes les persones per igual. Té un efecte afegit sobretot a dones, especialment les que encapçalen les llars monoparentals materns, dones amb discapacitat, o víctimes de violència de genere.\nGairebé una dècada després de l'inici de la crisi econòmica, el govern espanyol no ha millorat la protecció del dret a l'habitatge. Tampoc ha adoptat mesures suficients per protegir les persones que...\nEl Consell Insular de Menorca presenta les III Jornades d'Habitatge centrades en el Dret subjectiu de l'habitatge.\nEls drets dels desnonats: el dret a l'habitatge i els desnonaments a Espanya\nEl passat 26, 27 i 28 d'octubre el Consell presenta les III Jornades d'Habitatge. L'objectiu d'aquestes jornades ve determinat per una doble intencionalitat. Per una banda, el vessant pròpimament acadèmic, corrent indespensable per trobar mecanismes legislatius que permetessin garantir de manera eficaç l'exercici del dret a l'habitatge.\nAmnistia Internacional Espanyola va participar amb l'estudi: els drets dels desnonats, el dret a l'habitatge i a les desnonaments a Espanya, realizat per Marta Mendiola.\n¿QUI SÓN ELS DEU DE ISTAMBUL I PER QUÈ HAN ESTAT EMPRESONATS A TURQUIA?\nAmnistia Internacional celebra un dia d'acció global per la llibertat de Idil Eser, en el dia del seu aniversari, i de la resta de defensors detingudes a Turquia.\nEl passat 14 d'octubre vam estar al carrer de Ses Moreres de Maó, vam recollir signatures per demanar la llibertat de Idil Eser, directora d'Amnistia Internacional Turquia, va ser detinguda juntament amb nou persones durant un taller que es realitzava a Istanbul. Això va ocórrer tan sols un mes després que Taner Kiliç, president d'Amnistia Internacional Turquia, fos detingut.\nAquests homes i dones han posat en perill la seva pròpia seguretat per defensar a altres persones. Cap d'ells ha fet res dolent. Turquia els ha empresonat, com ha empresonat a centenars de periodistes i altres persones, i amb tot...\nMostrant resultats del 1 a el 5 de 111


Martorell es manté com a municipi amb el PIB per habitant més elevat de Catalunya\nMartorell lidera el rànquing de municipis de Catalunya pel que fa al Producte Interior Brut (PIB) per habitant i triplica la mitjana de Catalunya, segons les darreres dades de l’Institut d’Estadística de Catalunya (Idescat). En xifres absolutes, el PIB martorellenc és de 2.838 milions d’euros, el 13è més elevat del país, i el converteix en el municipi més petit demogràficament dels primers 24 de la llista.\nLes darreres dades publicades per l’Idescat i recopilades per l’Observatori Comarcal del Baix Llobregat referents al PIB, corresponen al 2017, i situen la nostra població com el municipi de tot Catalunya amb un major PIB per habitant. Martorell lidera el rànquing amb 103.000 euros per habitant en aquest índex que xifra la capacitat productiva per individu en un territori i durant un període de temps determinat.\nLa xifra més que triplica la mitjana productiva de tot Catalunya, que és de 31.200 euros per habitant. Per tant, Martorell registra un índex de 330,2 (sent Catalunya el 100). El segueixen La Canonja (321,9) i Vandellòs-L’Hospitalet de l’Infant (295,8), segon i tercer.\n“Significa que el volum de facturació generat a Martorell, el seu dinamisme econòmic dividit per la gent que hi viu, és el més alt de Catalunya, i ens indica que tenim molta activitat econòmica”, afirma l’alcalde Xavier Fonollosa.\nPel que fa al rànquing del PIB en xifres absolutes, Martorell se situa en el lloc número 13, amb una productivitat total de 2.838 milions d’euros durant el 2017, i representa l’1,2% del total del país (de 234.680). Alhora, és el municipi de menys pes demogràfic dels primers 24 que apareixen a la llista, i supera a ciutats amb tant de pes territorial i demogràfic com ara Reus, Granollers o Manresa.\nPer Fonollosa, la raó d’aquestes xifres tan positives és el fet de tenir en el terme municipal “empreses tan importants com SEAT, Inovyn o Cargill, que són molt potents i grans motors econòmics. I aquestes grans empreses fan que les petites i mitjanes també se’n beneficiïn. Per tot plegat, l’alcalde considera que “això fa que Martorell avui sigui el poble amb el dinamisme econòmic més alt de tot Catalunya. Generem riquesa, activitat econòmica i per tant, ocupació i benestar”.\nA més de liderar també el rànquing del PIB per habitant del Baix Llobregat -que és la tercera comarca catalana, amb l’11,2% del PIB i un total de 26.364 milions d’euros l’any 2017-, Martorell és el tercer municipi baixllobregatí en xifres absolutes, només superat pel Prat de Llobregat (4.028 milions d’euros) i Cornellà de Llobregat (2.886).


ciclismovalenciano - Carretera\nLa Reial Federació Espanyola de Ciclisme ha anunciat esta vesprada que el valencià Pascual Momparler ha estat designat com a nou seleccionador nacional del combinat elit masculí de carretera.\nEl ciclista de Novelda, Julio Alberto Amores, torna en 2019 al camp amateur amb l'objectiu de prendre impuls i tractar de tornar al professionalisme amb més força si cap. Ho farà a l'equip valencià Electro Hiper Europa que dirigix l'exprofessional Rafael Casero.\nUna de les grans sensacions de l'última temporada amateur a Espanya formarà part del filial de Caja Rural - Seguros RGA. Eusebio Pascual (Cocentaina, 1995) buscarà el salt a professionals confirmant els excel·lents resultats obtinguts el 2018, any que ha acabat en segona posició del rànquing de la RFEC.\nXera acollirà l'arribada de la tercera etapa de la Volta a la Comunitat Valenciana el 8 de febrer de 2019\nLa localitat de Xera acollirà l'arribada de la tercera etapa de la 70a Volta a la Comunitat Valenciana - GP Banc Sabadell el pròxim 8 de febrer de 2019. Així ho va fer saber ahir el director de la Volta, Àngel Casero, en la presentació celebrada a Xera.\nL'equip valencià elit i sub23 Electro Hiper Europa planifica la temporada 2019\nAl Restaurant Els Pins d'Estivella es va celebrar, recentment, el dinar de comiat de temporada de l'equip elit i sub23 valencià Electro Hiper Europa. Durant l'acte es va lliurar un mallot signat pels corredors i cos tècnic a Héctor Ballester, gerent d'Electro Hiper Europa, i a José Ramón Mateu, gerent del Càmping Sierra Calderona i Restaurant Els Pins.\nDesprés de les recents presentacions del Tour de França i el Giro d'Itàlia 2019, la tercera Gran, la Vuelta Ciclista a Espanya, acaba d'anunciar la data de la presentació del seu recorregut per a la propera edició, que tindrà lloc del 24 d'agost al 15 de setembre.\nEl Gran Premi Montcada, última de les quatre etapes de la Volta a València - Trofeu Diputació, ha acabat resolent-se en un esprint de 10 corredors on Jaume Sureda (Cja Rural - Seguros RGA) ha imposat la seua extraordinària punta de velocitat enfront d'Aitor Escobar (GSport) i Felipe Orts (Mutua Levante).\nLa preparació hivernal del ciclista\nUn dels principis més importants de l'entrenament és la periodització de la temporada, que ens indica que no podem mantindre un estat de forma del 100% durant un any complet o durant tota la vida esportiva. Per a això, hem d'estructurar el curs ciclista en fases o macrocicles, cadascun amb unes característiques molt diferents, que sumades ens portaran a mantindre l'estat de forma durant el període competitiu.\nEl debutant Óscar Cabedo acaba seté en el primer final en alt de la Vuelta a Espanya\nLa quarta etapa de la Vuelta repetia el guió dels dos dies anteriors. Una escapada matinera de nou ciclistes rodava amb un marge de quatre minuts durant bona part de la jornada. En ella estava el castellonenc Óscar Cabedo, del BH Burgos.\n21 equips, tres d'ells estrangers, per a la Volta a València - Trofeu Diputació\nCompte enrere per a la disputa de la huitena edició de la Volta a València - Trofeu Diputació, considerada com la millor prova per etapes del calendari nacional per a categories elit i sub-23.\nLa Volta a València - Trofeu Diputació per a elits i sub23 inclourà una contrarrellotge per primera vegada\nUna de les principals novetats de la 8a Volta a València - Trofeu Diputació serà la celebració d'una contrarrellotge individual en la tercera etapa. La primera crono de la història de la Volta a València es disputarà el dissabte 8 de setembre a la localitat de Lliria i tindrà una distància de 21 quilòmetres.\nPedro Gregori i Ziortza Vila foren els millors al Desafio Titánico - Gran Premio Oropesa del Mar\nEs va disputar, el passat 26 de maig, la tercera edició del Desafio Titánico - Gran Premio Oropesa del Mar, segona prova puntuable per a la Copa d'Espanya de carretera Ultrafons de la RFEC. La vila turística castellonenca va acollir als 181 participants, arribats d'arreu d'Espanya per assumir els seus 5.600 metres de desnivell i 291 km de distància.\nEl sub23 Víctor Romero guanya una Volta a la província d'Alacant molt disputada fins l'últim metre\nLa 23a Volta Ciclista a la província d'Alacant va consagrar al sub-23 murcià Víctor Manuel Romero, de l'equip ULB Sports - Natural Greatness, al més alt del podi, que va compartir amb el balear Jaume Sureda (Caja Rural - Seguros RGA) i el rus Dimitri Mukhomediarov (Lokosphinx).\nEntre els mètodes d'estudi de composició corporal destaquen, per l’extensió del seu ús, l'antropometria i la bioimpedanciometria, i per la seua precisió, la densitometria mitjançant absorciometria de raigs X d'energia dual (DXA o DEXA). La major diferència entre estos mètodes està en la seua precisió, fiabilitat i reproductibilitat dels resultats.\n78 abandonaments demostren la duresa del Ridley - Memorial Pascual Momparler\nEn mil trossos. Així va arribar a Castelló de la Ribera la Ridley - Memorial Pascual Momparler després de 162 quilòmetres. Els 90 supervivents -preneren l'eixida 168- arribaren a la línea de meta en una diferència de vora 13 minuts entre el primer i l'últim. I ho feren en grupets reduïts, cap d'ells de més de 20 ciclistes.\nQualsevol esportista que es controle el pes com a part del seguiment de la seua condició física i dels seus progressos, pot treure molt més profit d'un estudi de composició corporal. Amb això, obtindrà informació de com es distribuix, dins d'este mateix pes, la massa muscular i la massa greix.\nL'Alt de Santa Anna: Il Poggio de la Ridley - Memorial Pascual Momparler\nUna de les grans novetats d'esta edició del Ridley - Memorial Pascual Momparler, que es disputa este diumenge 22 d'abril a Castelló de la Ribera, serà el pas per l'alt de Santa Anna per la part del Camí de la Creu. Esta pujada és tot un clàssic per als cicloturistes de la zona, tant que el mateix Pascual Momparler l'anomenava 'Il Poggio', a manera de símil amb el mític port final de la Milan-San Remo. Pot ser enguany, per la seua proximitat a l'arribada, l'Alt de Sant Anna siga tan decisiu com la cèlebre pujada italiana de 'La Classicissima".\nLa Ridley-Memorial Pascual Momparler reunix, diumenge, als millors elit i sub23 a Castelló de la Ribera\nEls 163 quilòmetres i quatre ports de muntanya, inclosos dos cims d'exigència com l'Alt del Campello i Cumbres de Valencia, que proposa la Ridley-Memorial Pascual Momparler es postulen com l'ocasió perfecta per a concloure quins ciclistes optaran a guanyar la Copa d'Espanya 2018, que ja entra en el seu tram final.\nL'alacantí Eusebio Pascual (Mutua Levante - Bioracer) guanya l'Aiztondo Klasikoa, segona prova de la Copa d'Espanya elit i sub23\nL'exigent recorregut de l'Aiztondo Klasikoa, segona prova de la Copa d'Espanya elit-sub23 i un dels trofeus més prestigiosos de tot el calendari amateur, no oferix concessions. La pujada a Alkiza, seguida dels sis passos per Alduna i la rematada final de l'ascensió a Asteasu exigixen que els que arriben a Larraul amb opcions de victòria sigua per força.


Capítol 4 – L’Atletisme en una societat que es modernitza\nEl capítol quart del llibre “Història de l’Atletisme a Catalunya” publicat per la Federació Catalana el passat mes d’abril, titulat “L’atletisme en una societat que es modernitza 1.960-1.980” , narra com l’atletisme experimenta una evolució paral·lela a la societat catalana en un període de desenvolupament, i de una transició al règim democràtic que va anar acompanyat dels primers èxits internacionals.| Desprès dels primers anys de la dura postguerra, el règim franquista va posar les bases per a entrar a l’Espanya del desarrollisme, que va permetre que algunes zones d’Espanya fessin una transició a una societat en vies de modernització. Les característiques socials d’aquesta etapa afavoreixen un increment de la pràctica de l’esport, tot i les limitacions per la deficient xarxa d’instal·lacions i la manca de cultura esportiva de les administracions públiques. Poc a poc el marc social i la política esportiva, juntament amb el creixement del gruix associatiu, fa que es comencin a realitzar activitats atlètiques regulars com ara a Rubí, Banyoles o Cornellà. També l’aparició de noves entitats com el Club Atlètic Terrassa, la secció d’atletisme del CE Mediterrani, la Unió Atlètica Barberà, la refundació del CE Universitari, i nous impulsos d’entitats potents com el FC Barcelona i el CN Barcelona. Es produeixen les primeres competicions amb participació internacional com la Manresa – Sant Vicenç de Castellet, el Cros Ciutat de Granollers, la prova de marxa en ruta Terrassa – La Mata , el Gran Premi de Marxa de L’Hospitalet , el Ir Gran Míting Ciutat de Barcelona de pista, i sobretot la clàssica Jean Bouin. Fins l’any 1.956 l’atletisme femení no reapareix, però va ser d’una manera lenta i gradual, amb Catalunya un cop més com a pionera a l’estat espanyol. L’any 1.962 se celebren les primeres proves femenines a Manresa i a Mataró, el 1.965 va tenir classificació femenina el Cros de Caldetenes. El funcionament de la Federació es regia des de les institucions del règim que preferien federacions provincials a les regionals. La Federació Catalana va a passar a ser la Barcelonesa i es van anomenar presidents de Tarragona, Lleida i Girona. Fernando Serrano Misas, va passar a ser president de la Barcelonesa fins a la seva dimissió l’any 1.959. El va substituir Miquel Arévalo fins l’any 1.966. El 1.965 es complien els 50 anys de la fundació de la FCA i es va poder celebrar les “ Bodas de Oro del Atletismo Catalán ” amb un gran nombre d’activitats esportives. Ferran Sagnier va ser president duran dos anys, però va ser amb Francisco Sánchez Madriguera amb qui es va fer la reunificació de les federacions provincials en la Federació Catalana. L’increment de l’activitat atlètica es topava sempre amb l’etern problema de les instal·lacions. Tot i que a final de la dècada dels 50 es van posar en funcionament pistes com la de la Santboiana, l’Estadi de Granollers, Terrassa, el Congost de Manresa, la zona esportiva del FC Barcelona , les pistes de la Zona Universitària i les des Llars Mundet. L’any 1.965, amb motiu d’un encontre internacional es van fer reparacions a l’Estadi de Montjuïc i es construeix una pista de 400 m a l’interior de l’original de 500 metres amb un nou material denominat rubkoor, que seria el precedent al “tartan”. L’any 1.970 les pistes de l’Universitari estrenen tartan, també amb motiu d’un encontre internacional. L’any 1.969 es va inaugurar l’Estadi Joan Serrahima a Barcelona a la mateixa muntanya de Montjuïc on s’estava degradant l’Estadi Olímpic. Les mancances d’instal·lacions cobertes han durat fins els nostres dies, però l’any 1.968 es va adequar el Palau número 1 de la Fira de Mostres amb una pista de 125 m de corda on se celebraren els primers Campionats de Catalunya en pista coberta. L’any 1.970 es va inaugurar el Palau d’Esports de Sabadell, amb pista d’atletisme permanent i es van realitzar els segons campionats de Catalunya. Va funcionar durant 10 anys fins a que per raons tècniques es va deixar d’utilitzar. En aquesta etapa el nivell esportiu encara era molt baix i no comença a progressar fins a la segona meitat de la dècada dels cinquanta. Tomàs Barris comença a sortir a l’estranger i apareixen noves figures com Josep Molins, olímpic a Roma’60, els marxadors Manuel Garcès i Agustí Jorba, els llançadors Alfonso Vidal Quadras, Llorenç Cassi i Antonio Lamua , el velocista Alfons Gabernet , fondistes de prestigi com Enric Bodia, el tanquista Manuel Ufer , el perxista Miquel Consegal , o Andreu Ballbé , olímpic a Montreal’76. També atletes com Isabel Montañá o Teresa Maria Roca, primeres figures en la represa de l’atletisme femení. Però per fixar unes fites que serveixen de final d’una etapa i principi d’altre sobresurten dos noms fonamentals: Carme Valero i Jordi Llopart. Els dos atletes catalans representen l’inici dels èxits internacionals de l’atletisme català i espanyol. Carme Valero va ser Campiona del Món de Cros els anys 1.976 i 1.977 i Jordi Llopart va assolir la primera medalla a un campionat europeu, va ser a Praga 76 i quatre anys més tard aconsegueix la primera medalla olímpica de l’atletisme a Moscú 80. Noves figures sorgeixen a finals de la dècada dels 70 com els velocistes Xavier Martínez i Josep Carbonell, els saltadors Martí Perarnau, Roger Oriol, Jesús Bartolomé i Jordi Vila Viñas, llançadors com Pascual Banzo, Antoni Fibla i Juan Briceño, l’obstaculista Vicente Egido, i els marxadors Víctor Campos i el gran Josep Marín, Campió d’Europa a Atenas’82. L’atletisme femení surt lentament de l’endarreriment provocat pels anys de prohibició. Figures com les velocistes Maria Feu, Pilar Freixa i Loles Vives, la tanquista Alícia Laiseca, llançadores com Ana Maria Molina, Encarna Gambús i Imma Montero, saltadores com Carolina Nolten i Amanda Naval, i la polivament Montse Pujol, que va ser olímpica a Seul’88 als 800 metres.


Zoom | Desclassificats\nVaig aprendre aquesta activitat de la Carol Westerman. Aquest és un recurs que va molt bé per introduir un element sorprenent a classe i fer parlar els alumnes. Literalment, he vist com il·luminava la mirada de persones que durant la sessió no havien parlat en activitats d’expressió oral ni havien jugat gaire en jocs proposats.\nEs tracta de posar els alumnes en semicercle, que tothom us pugui veure clarament. Després, obriu el conte Zoom, d’Istvan Banyai, i aneu fent preguntes sobre el que es veu a les il·lustracions (De quin color és…?, Quantes…?, On…?, Què és això?) i sobre el que els alumnes creuen que veuran a la pàgina següent (Deu ser un nen o una nena?, Són en una casa o en un pis?). Aquest conte està format exclusivament per imatges, que es van veient successivament amb un zoom cada cop més ampli. Cada pàgina nova és una sorpresa, i per això es manté la tensió de voler saber què vindrà després.\nPodeu veure totes les pàgines del conte en aquest vídeo:\nCom que no hi ha lletra, podem regular el que preguntem segons el nivell dels alumnes. Un altre avantatge clar és que si alguns alumnes utilitzen vocabulari desconegut per altres, la contextualització i la imatge ajuda a comprendre’l. Podem aturar-nos l’estona que calgui en una imatge, assenyalar-la, parlar-ne.\nSi a classe sou molts i disposeu d’ordinador i canó de projecció, a més del vídeo anterior també podeu utilitzar aquest vídeo, en què les imatges es veuen de forma contínua. Simplement, atureu-lo on vulgueu fer preguntes:\nHi ha altres “zoom” tant en llibre com en vídeo:\nUtilitzeu aquest recurs o altres de semblants? Ens ho expliqueu?\nCategoria : Activitats de classe, Llibres\nEtiquetes : expressió oral, foment de l'expressió, foment de l'expressió oral, habilitats orals, motivació, principiants, vocabulari\n← Estratègies d’aprenentatge\nPrejudicis (lingüístics?) →